CELEX: 52020PC0124
Language: sk
Date: 2020-03-31
Title: Návrh VYKONÁVACIE ROZHODNUTIE RADY, ktorým sa Taliansku povoľuje uplatňovať osobitné opatrenie odchyľujúce sa od článku 285 smernice Rady 2006/112/ES o spoločnom systéme dane z pridanej hodnoty

EURÓPSKA KOMISIA
            V Bruseli31. 3. 2020
            COM(2020) 124 final
            2020/0048(NLE)
            Návrh
            VYKONÁVACIE ROZHODNUTIE RADY,
            ktorým sa Taliansku povoľuje uplatňovať osobitné opatrenie odchyľujúce sa od článku 285 smernice Rady 2006/112/ES o spoločnom systéme dane z pridanej hodnoty
            
               
         
         
            
               DÔVODOVÁ SPRÁVA
            
            
               Podľa článku 395 ods. 1 smernice Rady 2006/112/ES z 28. novembra 2006 o spoločnom systéme dane z pridanej hodnoty
                  1
                (ďalej len „smernica o DPH“) môže Rada jednomyseľne na návrh Komisie oprávniť ktorýkoľvek členský štát, aby uplatňoval osobitné opatrenia odchyľujúce sa od ustanovení uvedenej smernice s cieľom zjednodušiť výber DPH alebo zabrániť určitým formám daňových únikov alebo vyhýbaniu sa dani.
            
            
               Taliansko požiadalo listom, ktorý Komisia zaevidovala 26. júla 2019, o povolenie naďalej uplatňovať, a to do 31. decembra 2022, oslobodenie od DPH pre zdaniteľné osoby, ktorých ročný obrat nepresahuje určitý strop, ako sa stanovuje v článku 285 smernice o DPH, a zvýšiť tento strop zo 65 000 EUR na 100 000 EUR a súbežne uplatňovať povinný systém elektronickej fakturácie na dotknuté zdaniteľné osoby a zvýšiť strop pre dobrovoľnícke organizácie a združenia zamerané na dosiahnutie sociálneho pokroku až do výšky 130 000 EUR.
            
            
               Komisia v súlade s článkom 395 ods. 2 smernice o DPH informovala o žiadosti predloženej Talianskom ostatné členské štáty listom z 20. septembra 2019. Listom z 23. septembra 2019 Komisia oznámila Taliansku, že má všetky informácie, ktoré považuje za potrebné na posúdenie žiadosti.
            
            
               V nadväznosti na neformálne diskusie s príslušnými útvarmi Komisie a ďalšie politické posúdenia na vnútroštátnej úrovni sa Taliansko listom z 26. novembra 2019, ktorý Komisia zaevidovala 5. decembra 2019, následne rozhodlo zmeniť svoju pôvodnú žiadosť.
            
            
               Týmto listom Taliansko požiadalo o stiahnutie svojej žiadosti o zvýšenie stropu na oslobodenie od dane zo 65 000 EUR na 100 000 EUR, pričom vysvetlilo, že táto žiadosť vychádzala z vnútroštátneho predpisu, ktorý sa mal práve zrušiť. Namiesto toho Taliansko požiadalo o zachovanie súčasného stropu 65 000 EUR, čo je v súlade s paušálnou úpravou pre daňových poplatníkov v oblasti priamych daní. Taliansko takisto požiadalo o stiahnutie žiadosti týkajúcej sa stropu 130 000 EUR pre dobrovoľnícke organizácie a združenia zamerané na dosiahnutie sociálneho pokroku, keďže súvisí s opatreniami priameho zdaňovania, ktoré ešte nenadobudli účinnosť. Taliansko si vyhradzuje právo takúto žiadosť opätovne predložiť po tom, ako predmetné celkové opatrenia nadobudnú účinnosť. Okrem toho Taliansko na základe dohody, ktorú členské štáty dosiahli na zasadnutí Rady pre hospodárske a finančné záležitosti (ECOFIN) 8. novembra 2019 o návrhu Komisie o nových zjednodušovacích pravidlách týkajúcich sa DPH pre malé podniky
                  2
               , ktorý bol prijatý 18. februára 2020
                  3
                a nadobudne účinnosť 1. januára 2025, požiadalo, aby sa predĺženie platnosti odchyľujúceho sa opatrenia skončilo 31. decembra 2024.
            
            
               Komisia v súlade s článkom 395 ods. 2 smernice o DPH informovala ostatné členské štáty listom z 10. decembra 2019 o korigende k pôvodnej žiadosti, ktoré zaslalo Taliansko. Listom z 11. decembra 2019 Komisia oznámila Taliansku, že má všetky informácie, ktoré považuje za potrebné na posúdenie revidovanej žiadosti.
            
            
               1.KONTEXT NÁVRHU
            
            
               •Dôvody a ciele návrhu
            
            
               V hlave XII kapitole 1 smernice o DPH sa členským štátom umožňuje, aby uplatňovali osobitnú úpravu pre malé podniky vrátane možnosti oslobodiť od DPH zdaniteľné osoby, ktorých ročný obrat nepresahuje určitú sumu. Zdaniteľné osoby, na ktoré sa toto oslobodenie vzťahuje, nemusia účtovať DPH na svoje dodania, a v dôsledku toho si teda nemôžu odpočítať DPH na svojich vstupoch.
            
            
               Možnosť uplatňovať osobitné pravidlá v oblasti DPH vrátane oslobodení alebo odstupňovaných daňových výhod pre malé podniky sa prvýkrát zaviedla článkom 14 smernice Rady 67/228/EHS
                  4
               . Členské štáty, ktoré nevyužili možnosť v uvedenom ustanovení, potom mohli podľa článku 24 ods. 2 písm. b) smernice 77/388/EHS
                  5
               , teraz v prepracovanom znení ako prvý odsek článku 285 smernice o DPH, oslobodiť od DPH len zdaniteľné osoby, ktorých ročný obrat nepresahuje 5 000 EUR alebo ekvivalent tejto sumy v národnej mene.
            
            
               Taliansko možnosť stanovenú v článku 14 smernice Rady 67/228/EHS nikdy nevyužilo. V roku 2007 požiadalo o povolenie odchýliť sa od článku 285 prvého odseku tým, že od DPH oslobodí zdaniteľné osoby, ktorých ročný obrat nepresahuje 30 000 EUR. Uvedená žiadosť bola opodstatnená talianskou hospodárskou štruktúrou, ktorá vo veľkej miere pozostáva z mikropodnikov s veľmi malým počtom zamestnancov, ako aj želaním Talianska zjednodušiť malým podnikom povinnosti súvisiace s DPH a uľahčiť vnútroštátnej daňovej správe výber DPH. Odchyľujúce sa opatrenie bolo na základe rozhodnutia Rady 2008/737/ES povolené do 31. decembra 2010
                  6
               . Opatrenie bolo nepovinné, čo malým podnikom umožňovalo rozhodnúť sa pre všeobecnú úpravu DPH.
            
            
               
                  Taliansku bolo následne povolené predĺžiť dátum uplynutia platnosti odchyľujúceho sa opatrenia do 31. decembra 2013 vykonávacím rozhodnutím Rady 2010/688/EÚ
                     7
                  , potom do 31. decembra 2016 vykonávacím rozhodnutím Rady 2013/678/EÚ
                     8
                  , ktorým sa takisto zvýšil strop na oslobodenie od dane z 30 000 EUR na 65 000 EUR a napokon do 31. decembra 2019 vykonávacím rozhodnutím Rady (EÚ) 2016/1988
                     9
                  .
               
               
                  Súčasná (revidovaná) žiadosť Talianska o ďalšie predĺženie dátumu uplynutia platnosti odchyľujúceho sa opatrenia do 31. decembra 2024 bez toho, aby bol zvýšený súčasný strop 65 000 EUR (alebo akákoľvek iná hodnota ekvivalentná k uvedenému stropu v reálnom vyjadrení) sa zakladá na rovnakých dôvodoch, ktoré boli predložené v predchádzajúcich žiadostiach.
               
               
                  Taliansko tvrdí, že malé a stredné podniky, a najmä mikropodniky, zohrávajú významnú úlohu v nefinančnom hospodárskom odvetví krajiny, pokiaľ ide o pridanú hodnotu aj zamestnanosť. Vzhľadom na neprimerané náklady na dodržiavanie predpisov v oblasti DPH, ktoré takéto podniky znášajú v porovnaní s veľkými podnikmi, a na skutočnosť, že sú stále postihnuté hospodárskou krízou, Taliansko uvádza, že odchyľujúce sa opatrenie predstavuje významný stimul na začatie a konsolidáciu ich hospodárskej činnosti.
               
               
                  V tejto súvislosti sa zdôrazňuje, že vplyv odchyľujúceho sa opatrenia na daňové príjmy vybrané na stupni konečnej spotreby bude zanedbateľný, zatiaľ čo jeho vplyv v súvislosti so zjednodušením daňových povinností dotknutých zdaniteľných osôb, ako aj s postupom výberu DPH pre daňovú správu bude značný. Treba poznamenať, že opatrenie sa týka 1 332 000 zdaniteľných osôb, ktoré predstavujú 25 % potenciálne oprávnených zdaniteľných osôb. Taliansko odhaduje celkovú sumu, o ktorú sa znížia príjmy na 385,7 milióna EUR.
               
            
            
               Na základe informácií, ktoré poskytlo Taliansko, je zrejmé, že cieľom žiadosti o predĺženie platnosti odchyľujúceho sa opatrenia je oslobodiť malé podniky od mnohých povinností súvisiacich s DPH v rámci všeobecnej úpravy DPH, ako aj znížiť zaťaženie daňovej správy, pokiaľ ide o výber daní a audit malých podnikov. Daňovej správe by to umožnilo zamerať svoje kontrolné činnosti na väčšie zdaniteľné osoby. Odchyľujúce sa opatrenie je teda v súlade s cieľmi stanovenými v článku 395 ods. 1 prvom pododseku smernice o DPH, ktorý umožňuje členským štátom zaviesť osobitné opatrenia odchyľujúce sa od jej ustanovení s cieľom zjednodušiť výber DPH. V tejto súvislosti sa opätovne zdôrazňuje, že opatrenie je a zostane nepovinné pre zdaniteľné osoby, ktoré majú možnosť rozhodnúť sa pre všeobecnú úpravu DPH.
            
            
            
               
                  Ako Taliansko preukázalo, neočakáva sa, že by odchyľujúce sa opatrenie významne ovplyvnilo celkovú sumu daňových príjmov vybraných na stupni konečnej spotreby, ani že by malo nepriaznivý vplyv na vlastné zdroje Únie pochádzajúce z DPH. Preto sa zdá, že odchyľujúce sa opatrenie je v súlade s článkom 395 ods. 1 druhým pododsekom smernice o DPH.
               
            
         
         
            
               
                  Vzhľadom na uvedené skutočnosti a vzhľadom na to, že právny rámec EÚ a skutková situácia zostávajú nezmenené, sa zdá, že požadované predĺženie dátumu uplynutia platnosti odchyľujúceho sa opatrenia je odôvodnené. Navrhuje sa preto Taliansku udeliť požadovanú výnimku.
               
            
            
               Výnimky sa zvyčajne udeľujú na obmedzené obdobie tak, aby sa dalo posúdiť, či odchyľujúce sa opatrenie zostáva primerané a účinné. Okrem toho, ako už bolo uvedené, v súčasnosti boli revidované ustanovenia článkov 281 až 294 smernice o DPH, pokiaľ ide o osobitnú úpravu pre malé podniky. V novej smernici o zjednodušených pravidlách DPH pre malé podniky
                  10
                sa od členských štátov vyžaduje, aby najneskôr do 31. decembra 2024 prijali a uverejnili zákony, právne predpisy a správne opatrenia potrebné na dosiahnutie súladu s novými pravidlami. Členské štáty budú tieto vnútroštátne ustanovenia musieť uplatňovať od 1. januára 2025.
            
            
            
               Je preto vhodné povoliť Taliansku, aby uplatňovalo odchyľujúce sa opatrenie do 31. decembra 2024. Keďže však Komisia prijme rozhodnutie, ktorým sa povoľuje odchyľujúce sa opatrenie, po uplynutí platnosti vykonávacieho rozhodnutia Rady (EÚ) 2016/1988 (t. j. po 31. decembri 2019), týmto návrhom sa dátum uplynutia platnosti odchyľujúceho sa opatrenia povoleného uvedeným rozhodnutím nemôže predĺžiť.
            
            
               •Súlad s existujúcimi ustanoveniami v tejto oblasti politiky
            
            
               
                  Odchyľujúce sa opatrenie je v súlade s filozofiou novej smernice z 18. februára 2020, ktorou sa menia články 281 až 294 smernice o DPH, pokiaľ ide o osobitnú úpravu pre malé podniky, ktorá vyplýva z akčného plánu v oblasti DPH
                     11
                  , a jeho cieľom je vytvoriť moderný, zjednodušený režim pre tieto podniky. Jeho cieľom je najmä znížiť náklady na dodržiavanie predpisov v oblasti DPH, znížiť narušenia hospodárskej súťaže na vnútroštátnej úrovni aj na úrovni EÚ, znížiť negatívny vplyv stropu a uľahčiť dodržiavanie predpisov podnikmi, ako aj monitorovanie zo strany daňových správ.
               
               
                  Okrem toho je strop 65 000 EUR v súlade s novou smernicou, keďže umožňuje členským štátom na účely oslobodenia od DPH stanoviť strop ročného obratu na sumu maximálne 85 000 EUR (alebo jej ekvivalent v národnej mene).
               
            
            
               Podobné výnimky, ktorými sa od DPH oslobodzujú zdaniteľné osoby, ktorých ročný obrat je nižší ako určitý strop, v súlade s článkom 285 smernice o DPH, boli udelené iným členským štátom. Malte
                  12
                bol povolený strop 20 000 EUR; Holandsku
                  13
                strop 25 000 EUR; Luxembursku strop 35 000 EUR
                  14
               ; Poľsku
                  15
               , Estónsku
                  16
                a Lotyšsku
                  17
                bol povolený strop 40 000 EUR; Chorvátsku
                  18
                a Litve
                  19
                strop 45 000 EUR; Maďarsku strop 48 000 EUR
                  20
               ; Slovinsku
                  21
                strop 50 000 EUR; a Rumunsku
                  22
                strop 88 500 EUR.
            
            
            
               Ako už bolo uvedené, odchýlky od smernice o DPH by mali byť vždy časovo obmedzené, aby sa dali posúdiť ich účinky. Predĺženie dátumu uplynutia platnosti odchyľujúceho sa opatrenia do 31. decembra 2024, ako to požaduje Taliansko, je v súlade s požiadavkami novej smernice o jednoduchších pravidlách DPH pre malé a stredné podniky. V uvedenej smernici sa stanovuje 1. január 2025 ako dátum, ku ktorému členské štáty budú musieť uplatňovať vnútroštátne ustanovenia, ktoré sú povinné prijať na dosiahnutie súladu s touto smernicou.
            
            
            
               
                  Navrhované opatrenie je preto v súlade s ustanoveniami smernice o DPH.
               
            
            
               Súlad s ostatnými politikami Únie
            
            
               
                  Komisia vo svojich ročných pracovných programoch neustále zdôrazňuje potrebu jednoduchších pravidiel pre malé podniky. V tejto súvislosti sa v pracovnom programe Komisie
                     23
                   na rok 2020 uvádza „ osobitná stratégia pre MSP, ktorá malým a stredným podnikom uľahčí podnikanie, rozširovanie a expanziu“. Pokiaľ ide o fiškálne pravidlá, odchyľujúce sa opatrenie je v súlade s týmito cieľmi. Je v súlade najmä s pracovným programom Komisie na rok 2017
                     24
                  , v ktorom sa osobitne poukázalo na to, že administratívna záťaž spojená s dodržiavaním predpisov v oblasti DPH je pre malé podniky vysoká a že technické inovácie predstavujú nové výzvy pre účinný výber daní, a v ktorom sa zdôraznila potreba zjednodušiť DPH pre menšie spoločnosti.
               
               
                  Podobne je opatrenie v súlade so stratégiou jednotného trhu z roku 2015
                     25
                  , v ktorej Komisia vytýčila cieľ podporovať rast malých a stredných podnikov, okrem iného znížením administratívnej záťaže, ktorá im bráni v plnej miere využívať výhody jednotného trhu. Nadväzuje aj na filozofiu oznámenia Komisie z roku 2013 s názvom „Akčný plán pre podnikanie 2020: Opätovné stimulovanie podnikateľského ducha v Európe“
                     26
                  , v ktorom sa zdôraznila potreba zjednodušiť právne predpisy v oblasti daní pre malé podniky.
               
               
                  Toto opatrenie je v súlade s cieľmi politík EÚ zameraných na malé a stredné podniky, ktoré sú stanovené v oznámení Komisie o začínajúcich podnikoch z roku 2016
                     27
                   a v oznámení z roku 2008 s názvom Najskôr myslieť v malom – iniciatíva „Small Business Act“ pre Európu
                     28
                  , v ktorom sa členské štáty vyzývajú, aby v návrhoch právnych predpisov zohľadňovali osobitné charakteristické črty MSP, a zjednodušili tak existujúce regulačné prostredie.
               
               
                  2.
                        PRÁVNY ZÁKLAD, SUBSIDIARITA A PROPORCIONALITA
               
            
            
               •Právny základ
            
            
               
                  Článok 395 smernice o DPH je jediným možným právnym základom.
               
            
            
               •Subsidiarita (v prípade inej ako výlučnej právomoci)
            
         
         
            
               
                  Vzhľadom na ustanovenie smernice o DPH, na ktorom je návrh založený, patrí návrh do výlučnej právomoci Európskej únie. Zásada subsidiarity sa preto neuplatňuje.
               
            
            
               •Proporcionalita
            
            
               
                  Rozhodnutie sa týka povolenia udeleného členskému štátu na základe jeho vlastnej žiadosti a nezakladá sa ním žiadna povinnosť.
               
               
                  Vzhľadom na obmedzený rozsah pôsobnosti výnimky je osobitné opatrenie úmerné sledovanému cieľu, t. j. zjednodušeniu výberu daní pre malé zdaniteľné osoby a pre daňovú správu.
               
            
            
               •Výber nástroja
            
            
               
                  Navrhovaným nástrojom je vykonávacie rozhodnutie Rady.
               
               
                  Podľa článku 395 smernice o DPH je výnimka zo spoločných pravidiel o DPH možná iba na základe oprávnenia Rady, ktorá koná jednomyseľne na návrh Komisie. Vykonávacie rozhodnutie Rady je najvhodnejším nástrojom, keďže môže byť určené jednotlivému členskému štátu.
               
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Konzultácie so zainteresovanými stranami
            
            
               
                  Nevykonali sa žiadne konzultácie so zainteresovanými stranami. Tento návrh vychádza zo žiadosti predloženej Talianskom a týka sa iba tohto členského štátu.
               
            
            
               •Získavanie a využívanie expertízy
            
            
               
                  Externá expertíza nebola potrebná.
               
            
            
               •Posúdenie vplyvu
            
            
               Cieľom návrhu vykonávacieho rozhodnutia Rady je predĺžiť uplatňovanie zjednodušujúceho opatrenia, ktorým sa odstraňujú mnohé z povinností súvisiacich s DPH pre podniky s ročným obratom nepresahujúcim 65 000 EUR. To by mohlo mať potenciálny pozitívny vplyv na zníženie administratívneho zaťaženia v roku 2017 pre približne 1 332 000 malých podnikov (čo predstavuje 25 % potenciálne oprávnených zdaniteľných osôb), ako aj pre daňovú správu. Odchyľujúce sa opatrenie je a zostane pre zdaniteľné osoby nepovinné. Zdaniteľné osoby budú mať naďalej možnosť rozhodnúť sa pre všeobecnú úpravu platby DPH v súlade s článkom 290 smernice 2006/112/ES. Taliansko odhaduje vplyv na rozpočet z hľadiska príjmov z DPH za rok 2019 na 385,7 mil. EUR, čo sa považuje za zanedbateľné.
            
            
               •Základné práva
            
            
               
                  Návrh nemá žiadne dôsledky z hľadiska ochrany základných práv.
               
            
            
               4.VPLYV NA ROZPOČET
            
            
               Návrh nebude mať negatívny vplyv na rozpočet EÚ, pretože Taliansko vypočíta kompenzáciu v súlade s článkom 6 nariadenia Rady (EHS, EURATOM) č. 1553/89.
            
            
               2020/0048 (NLE)
            
            
               Návrh
            
         
         
            
               VYKONÁVACIE ROZHODNUTIE RADY,
            
            
               ktorým sa Taliansku povoľuje uplatňovať osobitné opatrenie odchyľujúce sa od článku 285 smernice Rady 2006/112/ES o spoločnom systéme dane z pridanej hodnoty
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie,
            
            
               so zreteľom na smernicu Rady 2006/112/ES z 28. novembra 2006 o spoločnom systéme dane z pridanej hodnoty
                  29
               , a najmä na jej článok 395 ods. 1 prvý pododsek,
            
            
               so zreteľom na návrh Európskej komisie,
            
            
               keďže:
            
            
               (1)Podľa článku 285 prvého odseku smernice 2006/112/ES členské štáty, ktoré nevyužili možnosť stanovenú v článku 14 smernice Rady 67/228/EHS
                  30
               , môžu oslobodiť od dane z pridanej hodnoty (ďalej len „DPH“) zdaniteľné osoby, ktorých ročný obrat nepresahuje 5 000 EUR alebo ekvivalent tejto sumy v národnej mene.
            
            
               (2)Rozhodnutím Rady 2008/737/ES
                  31
                sa Taliansku povolilo uplatňovať osobitné opatrenie odchyľujúce sa od článku 285 smernice 2006/112/ES (ďalej len „odchyľujúce sa opatrenie“), ktorým sa od DPH oslobodzujú zdaniteľné osoby s ročným obratom nepresahujúcim 30 000 EUR. Odchyľujúce sa opatrenie bolo povolené do 31. decembra 2010.
            
            
               (3)Taliansko bolo vykonávacím rozhodnutím Rady 2010/688/EÚ
                  32
                oprávnené naďalej uplatňovať odchyľujúce sa opatrenie do 31. decembra 2013.
            
            
               (4)Taliansko bolo vykonávacím rozhodnutím Rady 2013/678/EÚ
                  33
                oprávnené naďalej uplatňovať odchyľujúce sa opatrenie do 31. decembra 2016. Strop ročného obratu sa zvýšil na 65 000 EUR.
            
            
               (5)Platnosť povolenia uplatňovať odchyľujúce sa opatrenie sa vykonávacím rozhodnutím Rady (EÚ) 2016/1988
                  34
                predĺžila do 31. decembra 2019 alebo do nadobudnutia účinnosti smernice, ktorou sa menia články 281 až 294 smernice 2006/112/ES, pokiaľ ide o osobitnú úpravu pre malé podniky, podľa toho, čo nastane skôr. Rada 18. februára 2020 prijala smernicu (EÚ) 2020/285
                  35
               , ktorou sa menia články 281 až 294 smernice 2006/112/ES, pokiaľ ide o osobitnú úpravu pre malé podniky.
            
            
               (6)Taliansko požiadalo listom, ktorý Komisia zaevidovala 26. júla 2019, o povolenie naďalej uplatňovať odchyľujúce sa opatrenie po 31. decembri 2019, ako aj zvýšiť strop a rozsah oslobodenia od dane.
            
            
               (7)Listom z 20. septembra 2019 Komisia informovala ostatné členské štáty podľa článku 395 ods. 2 druhého pododseku smernice 2006/112/ES o žiadosti, ktorú Taliansko predložilo. Komisia listom z 23. septembra 2019 oznámila Taliansku, že má všetky informácie potrebné na posúdenie žiadosti.
            
            
               (8)Listom, ktorý Komisia zaevidovala 5. decembra 2019, Taliansko svoju žiadosť zmenilo tak, že požiadalo iba o povolenie naďalej uplatňovať odchyľujúce sa opatrenie do 31. decembra 2024.
            
            
               (9)Listom z 10. decembra 2019 Komisia informovala ostatné členské štáty podľa článku 395 ods. 2 druhého pododseku smernice 2006/112/ES o revidovanej žiadosti Talianska. Komisia listom z 11. decembra 2019 oznámila Taliansku, že má všetky informácie potrebné na posúdenie revidovanej žiadosti.
            
            
               (10)Z informácií, ktoré Taliansko poskytlo, vyplýva, že dôvody žiadosti o odchyľujúce sa opatrenie zostávajú z veľkej časti nezmenené. Odchyľujúce sa opatrenie znižuje administratívnu záťaž a náklady na dodržiavanie predpisov tak pre malé podniky, ako aj pre daňové orgány, a pomáha tak zjednodušiť výber DPH.
            
            
               (11)Odchyľujúce sa opatrenie je a zostane pre zdaniteľné osoby nepovinné. Zdaniteľné osoby budú mať naďalej možnosť rozhodnúť sa pre všeobecnú úpravu platby DPH v súlade s článkom 290 smernice 2006/112/ES.
            
            
               (12)Podľa informácií, ktoré poskytlo Taliansko, bude mať odchyľujúce sa opatrenie len zanedbateľný vplyv na celkovú sumu daňových príjmov Talianska vybraných na stupni konečnej spotreby.
            
            
               (13)Odchyľujúce sa opatrenie nebude mať negatívny vplyv na vlastné zdroje Únie pochádzajúce z DPH, pretože Taliansko vypočíta kompenzáciu v súlade s článkom 6 nariadenia Rady (EHS, Euratom) č. 1553/89
                  36
               .
            
         
         
            
               (14)Vzhľadom na potenciálne priaznivý vplyv odchyľujúceho sa opatrenia na zníženie administratívnej záťaže malých podnikov a daňových orgánov, ako aj ich nákladov na dodržiavanie predpisov bez výraznejšieho vplyvu na celkový generovaný príjem z DPH by sa Taliansku malo povoliť uplatňovať odchyľujúce sa opatrenie na ďalšie obdobie.
            
            
               (15)Povolenie na uplatňovanie odchyľujúceho sa opatrenia by malo byť časovo obmedzené. Toto časové obmedzenie by malo byť dostatočné na to, aby bolo možné vyhodnotiť účinnosť a primeranosť stropu. Okrem toho majú členské štáty podľa smernice (EÚ) 2020/285 do 31. decembra 2024 prijať a uverejniť zákony, iné právne predpisy a správne opatrenia potrebné na dosiahnutie súladu s článkom 1 uvedenej smernice a tieto ustanovenia uplatňovať od 1. januára 2025. Je preto vhodné povoliť Taliansku, aby uplatňovalo odchyľujúce sa opatrenie do 31. decembra 2024,
            
            
               PRIJALA TOTO ROZHODNUTIE:
            
            
               Článok 1
            
            
               Odchylne od článku 285 smernice 2006/112/ES sa Taliansku povoľuje oslobodiť od DPH zdaniteľné osoby, ktorých ročný obrat nepresahuje 65 000 EUR.
            
            
            
               S cieľom zachovať hodnotu oslobodenia od dane v reálnom vyjadrení môže Taliansko tento strop zvýšiť.
            
            
               Článok 2
            
            
               Toto rozhodnutie sa uplatňuje do 31. decembra 2024.
            
            
               Článok 3
            
            
               Toto rozhodnutie je určené Talianskej republike.
            
            
            
               V Bruseli
            
            
               
                     Za Radu
               
               
                     predsedníčka
               
            
         
         
            
                  
                     (1)
                  
                        Ú. v. EÚ L 347, 11.12.2006, s. 1.
               
               
                  
                     (2)
                  
                        Návrh smernice Rady, ktorou sa mení smernica 2006/112/ES o spoločnom systéme dane z pridanej hodnoty, pokiaľ ide o osobitnú úpravu pre malé podniky, COM(2018) 21 final.
               
               
                  
                     (3)
                  
                        Smernica Rady (EÚ) 2020/285 z 18. februára 2020, ktorou sa mení smernica 2006/112/ES o spoločnom systéme dane z pridanej hodnoty, pokiaľ ide o osobitnú úpravu pre malé podniky, a nariadenie (EÚ) č. 904/2010, pokiaľ ide o administratívnu spoluprácu a výmenu informácií na účely monitorovania správneho uplatňovania osobitnej úpravy pre malé podniky (Ú. v. EÚ L 62, 2.3.2020, s. 13).
               
               
                  
                     (4)
                  
                        Druhá smernica Rady 67/228/EHS z 11. apríla 1967 o harmonizácii právnych predpisov členských štátov týkajúcich sa dane z obratu – štruktúra a spôsoby uplatnenia spoločného systému dane z pridanej hodnoty (Ú. v. ES 71, 14.4.1967, s. 1303).
               
               
                  
                     (5)
                  
                        Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu – spoločný systém dane z pridanej hodnoty: jednotný základ jej stanovenia (Ú. v. ES L 145, 13.6.1977, s. 1).
               
               
                  
                     (6)
                  
                        Rozhodnutie Rady 2008/737/ES z 15. septembra 2008, ktorým sa Talianskej republike povoľuje uplatňovať opatrenie odchyľujúce sa od článku 285 smernice 2006/112/ES o spoločnom systéme dane z pridanej hodnoty (Ú. v. EÚ L 249, 18.9.2008, s. 13).
               
               
                  
                     (7)
                  
                        Vykonávacie rozhodnutie Rady 2010/688/EÚ z 15. októbra 2010, ktorým sa Talianskej republike povoľuje naďalej uplatňovať osobitné opatrenie odchyľujúce sa od článku 285 smernice 2006/112/ES o spoločnom systéme dane z pridanej hodnoty (Ú. v. EÚ L 294, 12.11.2010, s. 12).
               
               
                  
                     (8)
                  
                        Vykonávacie rozhodnutie Rady 2013/678/EÚ z 15. novembra 2013, ktorým sa Talianskej republike povoľuje naďalej uplatňovať osobitné opatrenie odchyľujúce sa od článku 285 smernice 2006/112/ES o spoločnom systéme dane z pridanej hodnoty (Ú. v. EÚ L 316, 27.11.2013, s. 35).
               
               
                  
                     (9)
                  
                        Vykonávacie rozhodnutie Rady (EÚ) 2016/1988 z 8. novembra 2016, ktorým sa mení vykonávacie rozhodnutie 2013/678/EÚ, ktorým sa Talianskej republike povoľuje naďalej uplatňovať osobitné opatrenie odchyľujúce sa od článku 285 smernice 2006/112/ES o spoločnom systéme dane z pridanej hodnoty (Ú. v. EÚ L 306, 15.11.2016, s. 11).
               
               
                  
                     (10)
                  
                        Pozri poznámku pod čiarou č. 3.
               
               
                  
                     (11)
                  
                        Oznámenie Komisie Európskemu parlamentu, Rade a Hospodárskemu a sociálnemu výboru o akčnom pláne v oblasti DPH – k jednotnému priestoru EÚ v oblasti DPH – čas rozhodnúť sa [COM(2016) 148 final].
               
               
                  
                     (12)
                  
                        Vykonávacie rozhodnutie Rady (EÚ) 2018/279 z 20. februára 2018, ktorým sa Malte povoľuje uplatňovať osobitné opatrenie odchyľujúce sa od článku 287 smernice 2006/112/ES o spoločnom systéme dane z pridanej hodnoty (Ú. v. EÚ L 54, 24.2.2018, s. 14).
               
               
                  
                     (13)
                  
                        Vykonávacie rozhodnutie Rady (EÚ) 2018/1904 zo 4. decembra 2018, ktorým sa Holandsku povoľuje zaviesť osobitné opatrenie odchyľujúce sa od článku 285 smernice 2006/112/ES o spoločnom systéme dane z pridanej hodnoty (Ú. v. EÚ L 310, 6.12.2018, s. 25).
               
               
                  
                     (14)
                  
                        Vykonávacie rozhodnutie Rady (EÚ) 2019/2210 z 19. decembra 2019, ktorým sa mení vykonávacie rozhodnutie 2013/677/EÚ, ktorým sa Luxembursku povoľuje zaviesť osobitné opatrenie odchyľujúce sa od článku 285 smernice 2006/112/ES o spoločnom systéme dane z pridanej hodnoty (Ú. v. EÚ L 332, 23.12.2019, s. 155).
               
               
                  
                     (15)
                  
                        Vykonávacie rozhodnutie Rady (EÚ) 2018/1919 zo 4. decembra 2018, ktorým sa mení rozhodnutie 2009/790/ES, ktorým sa Poľskej republike povoľuje uplatňovať opatrenie odchyľujúce sa od článku 287 smernice 2006/112/ES o spoločnom systéme dane z pridanej hodnoty (Ú. v. EÚ L 311, 7.12.2018, s. 32).
               
               
                  
                     (16)
                  
                        Vykonávacie rozhodnutie Rady (EÚ) 2017/563 z 21. marca 2017, ktorým sa Estónskej republike povoľuje uplatňovať osobitné opatrenie odchyľujúce sa od článku 287 smernice 2006/112/ES o spoločnom systéme dane z pridanej hodnoty (Ú. v. EÚ L 80, 25.3.2017, s. 33).
               
               
                  
                     (17)
                  
                        Vykonávacie rozhodnutie Rady (EÚ) 2017/2408 z 18. decembra 2017, ktorým sa Lotyšskej republike povoľuje uplatňovať osobitné opatrenie odchyľujúce sa od článku 287 smernice 2006/112/ES o spoločnom systéme dane z pridanej hodnoty (Ú. v. EÚ L 342, 21.12.2017, s. 8).
               
               
                  
                     (18)
                  
                        Vykonávacie rozhodnutie Rady (EÚ) 2017/1768 z 25. septembra 2017, ktorým sa Chorvátskej republike povoľuje zaviesť osobitné opatrenie odchyľujúce sa od článku 287 smernice 2006/112/ES o spoločnom systéme dane z pridanej hodnoty (Ú. v. EÚ L 250, 28.9.2017, s. 71).
               
               
                  
                     (19)
                  
                        Vykonávacie rozhodnutie Rady (EÚ) 2017/1853 z 10. októbra 2017, ktorým sa mení vykonávacie rozhodnutie 2011/335/EÚ, ktorým sa Litovskej republike povoľuje uplatňovať opatrenie odchyľujúce sa od článku 287 smernice 2006/112/ES o spoločnom systéme dane z pridanej hodnoty (Ú. v. EÚ L 265, 14.10.2017, s. 15).
               
               
                  
                     (20)
                  
                        Vykonávacie rozhodnutie Rady (EÚ) 2018/1490 z 2. októbra 2018, ktorým sa Maďarsku povoľuje zaviesť osobitné opatrenie odchyľujúce sa od článku 287 smernice 2006/112/ES o spoločnom systéme dane z pridanej hodnoty (Ú. v. EÚ L 252, 8.10.2018, s. 38).
               
               
                  
                     (21)
                  
                        Vykonávacie rozhodnutie Rady (EÚ) 2018/1700 zo 6. novembra 2018, ktorým sa mení vykonávacie rozhodnutie 2013/54/EÚ, ktorým sa Slovinskej republike povoľuje zaviesť osobitné opatrenie odchyľujúce sa od článku 287 smernice 2006/112/ES o spoločnom systéme dane z pridanej hodnoty (Ú. v. EÚ L 285, 13.11.2018, s. 78).
               
               
                  
                     (22)
                  
                        Vykonávacie rozhodnutie Rady (EÚ) 2017/1855 z 10. októbra 2017, ktorým sa Rumunsku povoľuje uplatňovať osobitné opatrenie odchyľujúce sa od článku 287 smernice 2006/112/ES o spoločnom systéme dane z pridanej hodnoty (Ú. v. EÚ L 265, 14.10.2017, s. 19).
               
               
                  
                     (23)
                  
                        Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov: Pracovný program Komisie na rok 2020 – Ambicióznejšia Únia [COM(2020) 37 final].
               
               
                  
                     (24)
                  
                        Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Pracovný program Komisie na rok 2017 [COM(2016) 710 final]. 
               
               
                  
                     (25)
                  
                        Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Zlepšovanie jednotného trhu: viac príležitostí pre ľudí a podniky [COM(2015) 550 final].
               
               
                  
                     (26)
                  
                        Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Akčný plán pre podnikanie 2020: Opätovné stimulovanie podnikateľského ducha v Európe [COM(2012) 795 final].
               
               
                  
                     (27)
                  
                        Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Budúci lídri Európy: iniciatíva pre začínajúce a rozširujúce sa podniky [COM(2016) 733 final].
               
               
                  
                     (28)
                  
                        Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov „Najskôr myslieť v malom“ – Iniciatíva „Small Business Act“ pre Európu [KOM(2008) 394 v konečnom znení]. 
               
               
                  
                     (29)
                  
                        Ú. v. EÚ L 347, 11.12.2006, s. 1.
               
               
                  
                     (30)
                  
                        Druhá smernica Rady 67/228/EHS z 11. apríla 1967 o harmonizácii právnych predpisov členských štátov týkajúcich sa dane z obratu – štruktúra a spôsoby uplatnenia spoločného systému dane z pridanej hodnoty (Ú. v. ES 71, 14.4.1967, s. 1303/67).
               
               
                  
                     (31)
                  
                        Rozhodnutie Rady 2008/737/ES z 15. septembra 2008, ktorým sa Talianskej republike povoľuje uplatňovať opatrenie odchyľujúce sa od článku 285 smernice 2006/112/ES o spoločnom systéme dane z pridanej hodnoty (Ú. v. EÚ L 249, 18.9.2008, s. 13).
               
               
                  
                     (32)
                  
                        Vykonávacie rozhodnutie Rady 2010/688/EÚ z 15. októbra 2010, ktorým sa Talianskej republike povoľuje naďalej uplatňovať osobitné opatrenie odchyľujúce sa od článku 285 smernice 2006/112/ES o spoločnom systéme dane z pridanej hodnoty (Ú. v. EÚ L 294, 12.11.2010, s. 12).
               
               
                  
                     (33)
                  
                        Vykonávacie rozhodnutie Rady 2013/678/EÚ z 15. novembra 2013, ktorým sa Talianskej republike povoľuje naďalej uplatňovať osobitné opatrenie odchyľujúce sa od článku 285 smernice 2006/112/ES o spoločnom systéme dane z pridanej hodnoty (Ú. v. EÚ L 316, 27.11.2013, s. 35).
               
               
                  
                     (34)
                  
                        Vykonávacie rozhodnutie Rady (EÚ) 2016/1988 z 8. novembra 2016, ktorým sa mení vykonávacie rozhodnutie 2013/678/EÚ, ktorým sa Talianskej republike povoľuje naďalej uplatňovať osobitné opatrenie odchyľujúce sa od článku 285 smernice 2006/112/ES o spoločnom systéme dane z pridanej hodnoty (Ú. v. EÚ L 306, 15.11.2016, s. 11).
               
               
                  
                     (35)
                  
                        Smernica Rady (EÚ) 2020/285 z 18. februára 2020, ktorou sa mení smernica 2006/112/ES o spoločnom systéme dane z pridanej hodnoty, pokiaľ ide o osobitnú úpravu pre malé podniky, a nariadenie (EÚ) č. 904/2010, pokiaľ ide o administratívnu spoluprácu a výmenu informácií na účely monitorovania správneho uplatňovania osobitnej úpravy pre malé podniky (Ú. v. EÚ L 62, 2.3.2020, s. 13).
               
               
                  
                     (36)
                  
                        Nariadenie Rady (EHS, Euratom) č. 1553/89 z 29. mája 1989 o konečných jednotných dohodách o vyberaní vlastných zdrojov pochádzajúcich z dane z pridanej hodnoty (Ú. v. ES L 155, 7.6.1989, s. 9).